### Beslutning

Tilbagesendes Magistratsafdelingen for Sociale Forhold og Beskæftigelse med bemærkning, at et flertal af byrådet i mødet den 18. december 2019 har vedtaget Magistratens indstilling i overensstemmelse med erklæring fra [adresse] og Beskæftigelsesudvalget af 11. december 2019 med den ændring, at måltal jf. notat af 27. november 2019 fra Magistratsafdelingen for Sociale Forhold og Beskæftigelse og Magistratsafdelingen for Børn og Unge indgår i beskæftigelsesplanen.

Venstres byrådsgruppe tog forbehold.

Enhedslisten de Rød-Grønnes byrådsgruppe kunne tiltræde indstillingens "At 2", men de kunne ikke tiltræde indstillingens "At 1".

Danske Folkepartis byrådsgruppe kunne tiltræde indstillingen med den bemærkning, at Dansk Folkeparti ikke kan bakke op om IGU. Ligeledes ønsker Dansk Folkeparti et større fokus på, at få borger med ikke vestlig baggrund væk fra passiv, offentlig forsørgelse. Desuden ønskes der et større fokus på frivillig hjemsendelse og en aktiv indsats over for målgruppen af arbejdsløse udlændinge.

Konservative Folkepartis byrådsgruppe kunne ikke tiltræde indstillingen.

### Resumé

Beskæftigelsesplanen for 2020 skal bidrage til at nedbringe antallet af ledige aarhusianere. Det sker gennem en stærk virksomhedsrettet tilgang – uanset målgruppe - og i et tæt og forpligtende samarbejde med byens virksomheder og uddannelsesinstitutioner.

Beskæftigelsesplanen sætter dermed retning for kommunens indsats over for ledige, såvel job- og uddannelsesparate som borgere på kanten af arbejdsmarkedet.

Der er i 2019 arbejdet intensivt med en række initiativer, der skal understøtte det byrådsvedtagne mål om at 3.000 flere kommer i job i løbet af 2019-2020. Dette arbejde har betydet, at mange borgere har fået et ordinært job, et fleksjob eller er kommet i uddannelse med jobcentrets forstærkede hjælp. Den ambitiøse målsætning presses dog bl.a. af et stigende antal dimittender fra kommunens mange uddannelsesinstitutioner, og derfor har byrådet afsat yderligere midler til nye indsatser samt en gearing af de igangværende.

Et særligt fokus rettes også mod den stigende ulighed og det faktum, at alt for mange børnefamilier befinder sig på kanten af arbejdsmarkedet.

Disse indsatsområder er beskrevet i beskæftigelsesplanen, hvor der er konkrete eksempler på initiativer, som skal få flere borgere i job eller uddannelse.

Kommunerne er forpligtet til at fastsætte lokale måltal for elevernes søgning til ungdomsuddannelserne. Nærværende indstilling indeholder derfor også et beslutningspunkt om, at byrådet fastlægger måltal herfor.

### Indstilling

Det indstilles:

At 1) Beskæftigelsesplan for 2020 for [adresse] godkendes.

At 2) Byrådet fastlægger lokalt [adresse] mål for unges søgning til ungdomsuddannelserne.

### Sagens forløb

21-11-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 25-11-2019 Magistraten

Fremsendes til [adresse] med bemærkning, at Magistraten i mødet den 25. november 2019 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 15. november 2019.

Pernille Christiansen og Uffe Carlsen tog forbehold.

Notat om gennemførelse på IGU udarbejdes til byrådsbehandlingen.

Rådmand Åge Jespersen deltog ikke i sagens behandling.

 27-11-2019 [adresse]
Fremsendes til [adresse] og Beskæftigelsesudvalget til behandling i henhold til beslutning i byrådets møde den 27. november 2019.
 11-12-2019 Social- og Beskæftigelsesudvalget

Vagn Kristoffersen, Ingrid Poulsen samt Johan Svendsen kunne tiltræde indstillingen.

Klavs Carlsen, Kasper Klausen, Uffe Carlsen og Xenia Olesen tog forbehold.

 18-12-2019 Aarhus Byråd

Tilbagesendes Magistratsafdelingen for Sociale Forhold og Beskæftigelse med bemærkning, at et flertal af byrådet i mødet den 18. december 2019 har vedtaget Magistratens indstilling i overensstemmelse med erklæring fra [adresse] og Beskæftigelsesudvalget af 11. december 2019 med den ændring, at måltal jf. notat af 27. november 2019 fra Magistratsafdelingen for Sociale Forhold og Beskæftigelse og Magistratsafdelingen for Børn og Unge indgår i beskæftigelsesplanen.

Venstres byrådsgruppe tog forbehold.

Enhedslisten de Rød-Grønnes byrådsgruppe kunne tiltræde indstillingens "At 2", men de kunne ikke tiltræde indstillingens "At 1".

Danske Folkepartis byrådsgruppe kunne tiltræde indstillingen med den bemærkning, at Dansk Folkeparti ikke kan bakke op om IGU. Ligeledes ønsker Dansk Folkeparti et større fokus på, at få borger med ikke vestlig baggrund væk fra passiv, offentlig forsørgelse. Desuden ønskes der et større fokus på frivillig hjemsendelse og en aktiv indsats over for målgruppen af arbejdsløse udlændinge.

Konservative Folkepartis byrådsgruppe kunne ikke tiltræde indstillingen.